පවුල් ආරවුලක් දුරදිග යාමෙන් සැමියා විසින් බිරිඳට මන්නා පිහියකින් පහර දීමේ පුවතක් පානදුර ප්‍රදේශයෙන් වාර්තා වනවා.පසුගියදා (14) මෙම පහරදීම සිදුව ඇති බව සඳහන්.සිද්ධියෙන් තුවාල ලබා ඇත්තේ පානදුර, අළුබෝමුල්ල, බෙලිකැලේ ප්‍රදේශයේ පදිංචි එක්දරු මවක්.පහර දීමෙන් බරපතල තුවාල ලැබූ කාන්තාව එම අවස්ථාවේදීම පානදුර මුලික රෝහලට ඇතුළත් කර ඇති අතර ඇයගේ තත්ත්වය බරපතල බැවින් ඇයව කොළඹ ජාතික රෝහලට මාරු කර යැවූ බවයි රෝහල් ආරංචි මාර්ග සඳහන් කළේ.සිද්ධිය සම්බන්ධයෙන් තුවාල ලැබූ කාන්තාවගේ දියණිය, පානදුර පොලිසියට පැමිණිල්ලක් සිදු කර තිබෙනවා.පසුව පොලිසිය අදා‍ළ සැකකරු සොයා විමර්ශන අරම්භ කර තිබුණා.ඒ අනුව ඊයේ (15) සවස අදාළ සැකකරු පොලිසිය අත්අඩංගුවට ගෙන ඇති බවයි වාර්තා වන්නේ.සැකකරු අද උදෑසන පානදුර මහේස්ත්‍රාත් අධිකරණයට ඉදිරිපත් කර තිබුණා.පානදුර පොලිසිය සිද්ධිය සම්බන්ධයෙන් වැඩිදුර පරීක්ෂණ සිදු කිරීමට නියමිතයි.